projecte-aina/catalan_government_crawling huggingface dataset:
El bloc d'Actualitat del web corporatiu del SEM ofereix, des d'avui, més continguts i un aspecte més atractiu.
D'una banda, s'ha incorporat una nova franja en format slider i sota el títol " El SEM en temps de coronavirus ", per donar a conèixer la valuosa feina dels professionals del SEM en el context de l'alerta sanitària pel coronavirus SARS-CoV-2.
La peça, que conté imatges amb enllaços i vídeos, destaca els projectes que el SEM lidera i les iniciatives en què participa i, alhora, mostra la vessant més humana de totes les persones que lluiten diàriament per contenir la infecció i seguir realitzant una atenció excel·lent a la ciutadania.
D'altra banda, la secció SEM als mitjans s'ha reforçat per donar visibilitat a l'impacte de les accions i les intervencions del SEM en els mitjans de comunicació.
S'hi ha incorporat l'accés a un nou apartat que ofereix els reculls de premsa mensuals descarregables en format pdf.
També s'ha afegit una nova pestanya a la franja d'Actualitat de la pàgina d'inici, que inclou les dues darreres aparicions en televisió, ràdio, premsa digital i en paper, i que permet l'accés directe a l'apartat on s'hi troben la resta d'intervencions del SEM als mitjans.
Addicionalment, s'ha modificat l'aspecte de la secció interna de Notícies, on els continguts que es mostraven en format llista incorporen ara una presentació més atractiva, on les imatges adquireixen més protagonisme i on s'hi apleguen les notícies més recents, amb possibilitat d'accedir a la llista completa des d'un enllaç ubicat al final de la pàgina.
Aquestes novetats es complementen amb el desplaçament de la peça d' Agenda al final del bloc d'Actualitat, que a dia d'avui ha perdut pes davant la suspensió de tots els esdeveniments (jornades, congressos, conferències) previstos en les properes setmanes, tant dins com fora del nostre territori, d'interès per als professionals del sector de les urgències i les emergències.
Aquest any és únic i diferent per a tothom...
- Les roses les veiem des del balcó
- Els llibres els llegim a la terrassa
- I els nostres Jordis i Jordines, vestits de groc, no perden la il·lusió.
Aquest any, per Sant Jordi, regalem als nostres professionals aquesta il·lustració.
Es tracta d'una aquarel·la que hem encomanat a la reconeguda Marta Waterme per posar en valor la gran tasca que fan en el seu dia a dia.
La il·lustració mostra una diada diferent!
Una festivitat on els professionals sanitaris són al carrer, a la Central de Coordinació Sanitària, als seus llocs de treball o teletreball... i les rambles no s'omplen de roses, sinó els balcons de les cases.
Des d'aquesta publicació us adjuntem la il·lustració per si la voleu compartir amb els vostres amics i familiars.
També hi podeu trobar un vídeo per penjar a les històries del vostre Instagram.
Gràcies a totes i tots els professionals del SEM per la feina d'aquests dies i els que vindran!
Es tracta de la renovació de 16 ambulàncies a l'Alt Pirineu i 33 a la Catalunya Central, emmarcades dins el concurs del servei del Transport Sanitari Integrat (TSI) que s'està desplegant gradualment a tot Catalunya
D'aquesta manera finalitza la renovació de tota la flota d'ambulàncies del SEM a la metropolitana nord, amb 78 unitats que donen servei al Vallès Oriental, Occidental, Barcelonès nord i Maresme
El concurs del servei del Transport Sanitari Integrat (TSI), que s'està desplegant gradualment a tot Catalunya, manté el pressupost de licitació del 2014, amb 214 milions d'euros anuals, i aposta per la unificació de la gestió del transport sanitari urgent i no urgent
S'emmarca dins el concurs del servei del Transport Sanitari Integrat (TSI) que s'està desplegant gradualment a tot Catalunya
El Sistema d'Emergències Mèdiques (SEM) posa en marxa el seu nou compte a twitter
Es realitzarà de manera gradual a tot el territori català, començant per la RS de Lleida, que avui posa en marxa 26 unitats que donaran servei a prop de 370.000 ciutadans
El concurs del servei del Transport Sanitari Integral de Catalunya (TSI), manté el pressupost de licitació del 2014, amb 214 milions d'euros anuals, i aposta per la unificació de la gestió del transport sanitari urgent i no urgent
La relació entre Sant Pau i el transport del pacient crític en helicòpter es va iniciar el 1987.
En aquells moments un metge del Sistema d'Emergències Mediques de Catalunya (SEM) volava amb un helicòpter dels bombers i quan havia de transportar un pacient pediàtric es coordinava amb el Servei de Pediatria de Sant Pau.
Un metge de l'UCI pediàtrica i una infermera anaven a buscar amb l'ambulància de trasllats interns de l'Hospital al pacient a l'helisuperfície de la que Sant Pau disposava abans de l'heliport actual.
El Departament de Salut ha fet una crida a maximitzar la prudència i a garantir el bany amb seguretat a platges i piscines, donat l'increment de les actuacions per risc d'ofegament de nens i adults que el Sistema d'Emergències Mèdiques (SEM) ha hagut de fer a Catalunya en el que portem d'estiu.
El document ha estat elaborat per més de 60 professionals del SEM amb l'assessorament del COIB i compta amb l'aval del Consell de Col·legis d'Infermeres i Infermers de Catalunya
L'aplicació del 061 CatSalut Respon ha tingut una bona acollida entre la ciutadania amb més de 30.000 descàrregues registrades.
L'App facilita l'accessibilitat al sistema públic de salut les 24 hores els 365 dies de l'any
Avui dijous, 26 de juny, a la Facultat d'Infermeria de la Universitat de Girona, el primer tinent d'alcalde de l'Ajuntament de Girona, Sr.
Jordi Fàbrega, el Gerent de la Regió Sanitària de Girona, Dr.
En aquesta sessió, s'han realitzat 8 intervencions curtes que han analitzat els principals temes que en els darrers mesos han estat motiu de debat en el món de les urgències i emergències.
Aquesta especialitat avança constantment i amb la celebració de la jornada s'ha volgut donar als professionals l'oportunitat d'actualitzar-se en les darreres publicacions científiques.
Els temes principals exposats han estat tan variats com el present i el futur de "Girona territori cardioprotegit", la hipotèrmia terapèutica o la millora contínua en l'emergència mèdica i els nous paràmetres de monitorització en l'atenció extrahospitalària.
Per altra banda, la jornada ha aprofundit en els aspectes sociològics al voltant de l'emergència, amb una taula rodona en format tertúlia on hi han intervingut professionals tant del món del periodisme, com la psicologia i la filosofia, que han analitzat la repercussió, el impacte i les seqüeles d'una catàstrofe en els ciutadans, tant des del punt de vista de la bioètica com de la repercussió que se'n fa als mitjans de comunicació.
En la conversa s'ha intentat establir un seguit d'arguments per trobar un punt de consens entre el dret a la informació, el dret a la intimitat, el dret a la desinformació i els canvis socials deguts a la informació.
L'acte ha aplegat més de 100 professionals de les emergències i urgències, tant de l'àmbit hospitalari com extrahospitalari.
L'ambulància formava part de la flota de vehicles del Sistema d'Emergències Mèdiques (SEM) i havia quedat obsolet segons la normativa europea.
El conseller de Salut, Boi Ruiz, ha presidit aquesta tarda l'acte de lliurament de les claus d'una ambulància als representants de la República de Gàmbia.
A l'acte també hi ha assistit el director general del Sistema d'Emergències Mèdiques (SEM), Francesc Bonet; la directora general de Cooperació al Desenvolupament, Marta Macías; l'ambaixador de la República de Gàmbia a Espanya, Lang Yabou; el cònsol honorari de la República de Gàmbia a Barcelona, Juan Antonio del Moral Vizcaíno; el director de l'Oficina de Relacions Internacionals i Cooperació, Josep A. Pujante; l'adjunta a la direcció general de Cooperació al Desenvolupament, Lourdes Mourelo; el senador del Grup Parlamentari Català al Senat i president d'European Parlamentarians with Africa (AWEPA), Josep Maldonado, i el director general d'Ambulàncies Domingo, Sergio Blanco.
El Sistema d'Emergències Mèdiques participa en el Congrés Europeu de Cardiologia realitzant accions pedagògiques i de conscienciació a la ciutadania sobre la importància de la reanimació cardiopulmonar (RCP) davant d'una situació d'aturada cardiorespiratòria.
Les possibilitats de supervivència d'una persona que pateix una aturada cardiorespiratòria augmenten aproximadament en un 70% si es realitzen maniobres d'RCP en els primers 4 minuts.
Personal voluntari del SEM, ajudats per un grup de ballarins, van realitzar dissabte dia 30 una flashmob amb el ritme de les compressions marcat per la famosa cançó dels Bee Gees, "Stayin' alive" amb prop de 100 participants a la Pl. de la Catedral de Barcelona.
També, durant els 4 dies que se celebra el Congrés, personal voluntari del SEM realitza tallers de com es fa una RCP a la carpa instal·lada a la Pl.
La jornada de formació, adreçada als professionals de l'emergència té l'objectiu d'actualitzar els coneixements i la pràctica assistencial dels equips intervinents en l'àmbit rural i així millorar l'actuació conjunta, fent èmfasi en la seguretat dels equips.
Aquest matí s'ha celebrat, al Teatre Auditori Ateneu de Sant Celoni, la jornada de formació "El Montseny: Un repte per l'emergència".
Es tracta d'una sessió adreçada als diferents professionals assistencials del SEM i de l'àmbit sanitari d'urgències i emergències, bombers, policies i centres d'atenció primària de zones rurals del territori del Vallès Oriental i del baix Montseny.
Els encarregats d'obrir aquesta jornada han estat l'Il·lm.
L'objectiu de la sessió ha estat actualitzar els coneixements i la pràctica assistencial dels equips intervinents en l'àmbit rural i així millorar l'actuació conjunta, fent èmfasi en la seguretat dels equips.
Al llarg del matí s'han tractat diferents aspectes claus de l'assistència a la zona del Baix Montseny.
El primer bloc ha partit amb l'actuació del centre coordinador, passant per la intervenció dels diferents cossos de seguretat Mossos d'Esquadra i Bombers de la Generalitat de Catalunya i emfatitzant la importància de la seguretat dels equips assistencials.
La segona part s'ha centrat en el trasllat del pacient ja sigui en mitjans aeris o terrestres, així com la recepció del pacient pediàtric a l'Hospital de la Vall d'Hebron.
La sessió ha finalitzat amb la ponència del Dr.
Sven Trautner, director mèdic de Falck, donant a conèixer els protocols d'actuació que es posen en pràctica en zones rurals a Dinamarca.
El SEM dóna a conèixer els Vehicles d'Intervenció Ràpida VIR que es posaran en funcionament a tota Catalunya a partir del proper any 2015
Francesc Bonet, ha donat a conèixer els nous Vehicles d'Intervenció Ràpida (VIR), una de les ultimes novetats del SEM a nivell assistencial, dins dels nou model millorat de transport sanitari.
Els VIR són turismes més àgils que les ambulàncies convencionals, la qual cosa permet ser més ràpids a l'hora d'arribar a qualsevol incident.
Aquest tipus d'unitat està integrada per un metge/ssa i un tècnic/a en transport sanitari (TTS) i està dotada del mateix equipament mèdic que qualsevol ambulància de suport vital avançat.
La presència dels VIR permet que quan es produeix l'activació de recursos des de la Central de Coordinació Sanitaria CECOS, es pugui separar l'equip format per metge/sa i infermer/a, que fins el moment sempre havien treballat junts a la mateixa ambulància, de manera que el VIR pugui arribar abans al lloc de l'incident per poder començar a atendre a l'afectat.
Termini de presentació de sol·licituds exhaurit
Ets Periodista o expert en Comunicació de les Organitzacions?
Al SISTEMA D'EMERGÈNCIES MÈDIQUES, empresa pública adscrita al Departament de Salut de la Generalitat de Catalunya, estem cercant professionals de Comunicació per l'impuls, creació, actualització, suport i manteniment de la comunicació amb els mitjans.
Assegurar que el SEM arribi al públic objectiu tant pels canals establerts com per canals de nova creació, transmetent els valors, missió i identitat de l'empresa.
Les teves principals RESPONSABILITATS:
- Planificació, organització i coordinació de la comunicació amb els mitjans.
- Atenció telefònica a mitjans.
Informació d'incidents rellevants.
- Organització de rodes de premsa i redacció de notes i argumentaris.
- Resposta a les peticions de premsa sobre l'activitat diària.
- Realització d'entrevistes, gravacions, reportatges i notícies.
- Establiment de noves relacions amb els mitjans de comunicació.
- Actualització i dinamització de la comunicació externa del SEM.
- Gestió de la crisi, argumentaris i desplaçaments (amb mitjans i institucions).
- Supervisió de tot el que es publiqui/enviï als mitjans.
- Publicació en xarxes socials.
- Grau /Màster en Periodisme o Comunicació de les Organitzacions.
- Mínim 2 anys d'experiència en lloc similar.
- Català, Castellà i Anglès mínim nivell First.
Si t'interessa aquesta posició remet el teu CV a: [EMAIL] indicant la referència COMUC.2020
La infraestructura disposa d'una àrea d'aproximació i enlairament de més de 20 x 20 m i una xarxa d'enllumenat d'abalisament on s'ha fet una inversió de 182.000 euros.
En el primer any del vol nocturn, fins a 38 pacients greus i crítics de les regions sanitàries de Tarragona i de les Terres de l'Ebre, amb patologies com l'ictus o l'infart, han estat traslladats de nit amb l'helicòpter del SEM.
'Un estiu sense UFFF' és el lema de la campanya que impulsa Salut per minimitzar els efectes de les altes temperatures
El canvi del telèfon de referència es posa en marxa a l'Àrea Bàsica de Salut de Cervera-Guissona, Pla d'Urgell, Tàrrega, Balaguer i les Borges Blanques
Aquest és el segon any que professionals voluntaris del SEM fan possible aquest projecte
Els tallers d'RCP organitzats pels professionals del SEM han aconseguit reunir més de 500 euros gràcies a la participació dels ciutadans.
Altres accions solidàries com la venda de samarretes especials del SEM han arrodonit la xifra fins els 800 euros.
La salut a Catalunya" es pot visitar del 13 de desembre al 31 de maig del 2020 al Palau Robert
Dissabte 14 de desembre, el SEM organitza tallers d'RCP a 5 municipis perquè tothom tingui l'oportunitat d'aprendre i fer un donatiu per La Marató de TV3
La nova imatge corporativa reforçarà la consciència de tenir un sistema de salut i uns professionals d'excel·lència i ajudarà la ciutadania a ser atesa de forma més clara, ordenada i entenedora en el seu pas pels diferents circuits, centres i proveïdors.
L'objectiu d'aquesta sessió ha estat conèixer al detall l'abordatge sanitari del SEM en els Incidents de Múltiples Víctimes (IMV) i la complexitat del mateix
Els tres destins més habituals enguany són Tailàndia, l'Índia i Vietnam
Amb la nova versió de l'app pots contactar per xat, i de forma anònima, amb els professionals sanitaris del 061CatSalut Respon.
El mapa de localització et permet trobar la farmàcia, CAP o hospital més propers.
Amb 80.000 descàrregues, l'app 061 CatSalut Respon és una de les apps de referència en salut a Catalunya.
Ahir, a les 09:50h naixia la Sarah, i no ho feia de la manera habitual que tots coneixem, sinó dins una ambulància de Suport Vital Avançat del SEM on l'atenia una metgessa, una infermera i un tècnic en emergències sanitàries.
La finalitat d'aquesta sessió és donar a conèixer l'experiència de la rotació dels metges i infermers interns residents (MIRs i IIRs) a les unitats de Suport Vital Avançat del SEM (SVA) i les novetats aplicades en l'emergència extrahospitalària
En els últims 2 anys, el SEM ha tutoritzat gairebé 400 alumnes de MIR i més de 50 IIR a tot Catalunya
Més d'un centenar de professionals de serveis d'emergències, urgentistes i tripulants d'helicòpters medicalitzats han participat en el I congrés HEMS per a pacients adults i pediàtrics que ha tingut lloc a Puigcerdà.
La finalitat de la jornada és conèixer les novetats científiques de l'equipament electromèdic que contenen les unitats del SEM, així com proporcionar eines per potenciar les habilitats en la seva utilització
Al 2015, el 061 CatSalut Respon va gestionar gairebé 3.700 alertes a la comarca del Solsonès, les quals van generar més de 2.000 mobilitzacions d'unitats del SEM
D'aquesta manera finalitza la renovació de totes les unitats del Transport Sanitari Integrat (TSI) de Catalunya
El concurs de TSI manté el pressupost de licitació del 2014, amb 214 milions d'euros anuals, i aposta per la unificació de la gestió del transport sanitari urgent i no urgent
Aquestes unitats se sumen a les 25 que van entrar en servei el passat 16 de desembre, renovant així la totalitat de la flota de l'Àrea Metropolitana Sud de Barcelona.
El concurs manté el pressupost de licitació del 2014, amb 214 milions d'euros anuals, i aposta per la unificació de la gestió del transport sanitari urgent i no urgent.
A més, manté els llocs de treball, augmenta el nombre d'hores contractades i de vehicles respecte al 2014, i prioritza l'assistència qualificada sobre el trasllat de pacients, amb la potenciació dels Vehicles d'Intervenció Ràpida (VIR).
Soto és Cap Territorial del SEM a Barcelona Sud i compta amb una llarga trajectòria que avala aquesta excel•lència en el món de les emergències extrahospitalàries
Un metge del SEM ha pogut socórrer i atendre un home que va patir un infart de miocardi mentre anava en bicicleta
Aquestes unitats se sumen a les 17 que van entrar en servei al febrer del 2014, renovant així la totalitat de la flota de la ciutat de Barcelona i Montcada i Reixach
El concurs manté el pressupost de licitació del 2014, amb 214 milions d'euros anuals, i aposta per la unificació de la gestió del transport sanitari urgent i no urgent
A més, manté els llocs de treball, augmenta el nombre d'hores contractades i de vehicles respecte al 2014, i prioritza l'assistència qualificada sobre el trasllat de pacients, amb la potenciació dels Vehicles d'Intervenció Ràpida (VIR)
El proper dia 28 de novembre se celebra a Sitges la 4a Jornada del Pla de Salut de Catalunya, que està previst que aplegui més de 2.000 professionals del sistema sanitari català.
Un dels objectius d'aquesta Jornada és donar visibilitat a les múltiples experiències portades a terme pels professionals sanitaris dins del marc del Pla de Salut, per tal de fer difusió de les bones pràctiques que poden ser d'interès per a la resta de professionals del sector.
Enguany la convocatòria de comunicacions ha aconseguit una alta participació amb més de 500 pòsters presentats, d'entre els que n'han de sortir els 5 guanyadors que es faran públics el mateix dia 28.
El SEM ha presentat diversos treballs i, el referit a la implementació de l'escala RACE per valorar la gravetat dels pacients amb ictus agut en l'àmbit prehospitalari, realitzat pel Grup de Treball de l'ICTUS del SEM conjuntament amb l'Hospital Germans Trias i Pujol de Badalona, ha estat designat com a finalista a millor experiència 2014.
La valoració prehospitalària de l'escala RACE s'ha inclòs dins del protocol de Codi Ictus i es registra a la Central de Coordinació des del mes de juliol.
La informació clínica que ofereix aquesta escala és molt rellevant a l'hora de poder oferir als pacients el millor tractament en funció de las seva gravetat clínica.
Un total de 2.824 professionals sanitaris ja han realitzat formació, mitjançant l'ús d'un programa formatiu en modalitat online, en aquesta matèria.
Felicitem, doncs, als seus autors per haver aconseguit ja aquesta gran fita i els desitgem molta sort davant el veredicte final.
L'aplicació del 061 CatSalut Respon ha tingut una bona acollida entre la ciutadania amb més de 30.000 descàrregues registrades.
L'App facilita l'accessibilitat al sistema públic de salut les 24 hores els 365 dies de l'any
L'App 061 CatSalut Respon, l'aplicació mòbil del Sistema d'Emergències Mèdiques (SEM) adreçada a la ciutadania, ha estat premiada per la Fundació SOCINFO, dins del marc del seminari "Societat de la Informació a Catalunya (VII): Cap a la recuperació", per la seva voluntat divulgativa en projectes de desenvolupament de tecnologies de la informació, dins de l'àmbit de les Administracions públiques i empreses de Catalunya.
L'acte ha estat presidit per la Sra.
Meritxell Masó, Secretària d'Administració i Funció Pública del Departament de Governació i Relacions Institucionals, qui ha lliurat el premi per l'App 061 CatSalut Respon al Dr.
El telèfon 061 CatSalut Respon és el telèfon de salut de Catalunya, al servei del ciutadà i dels professionals de la salut les24 hores al dia, els 365 dies a l'any, i amb la posada en marxa de l'App mòbil es permet donar una major accessibilitat a la ciutadania de la que ja s'oferia fins el moment mitjançant el xat, el correu electrònic i la trucada convencional.
L' App 061 Catsalut Respon facilita l'accessibilitat al sistema públic de salut les 24 hores els 365 dies de l'any.
Informa de quan cal trucar al 061 Catsalut Respon, amb informació tant per ciutadans com per professionals de la salut i, quan l'usuari realitza una trucada al 061 CatSalut Respon, directament el geoposiciona alhora que envia les seves dades personals i de salut.
El geoposicionament immediat permet veure en temps real on és l'usuari amb les coordenades concretes de la seva localització i, també immediatament i en la mateixa trucada, el 061 rep les dades que l'usuari ha enregistrat prèviament al terminal.
Aquestes són de dos tipus; per una banda, les personals com el nom, telèfon, adreça, DNI, etc, i per altra banda, les dades de salut, a les quals el servei 061 CatSalut Respon hi accedeix a través del Codi d'Identificació Personal (CIP) que es impresa a la targeta sanitària, realitzant així la consulta a la Història Clínica Compartida de Catalunya, on l'usuari hi té la informació personal de salut actualitzada.
A més a més, i dins el menú de l'aplicació, l'usuari pot localitzar els centres i equipaments de salut que hi ha arreu del país i aquells més propers que hi allà on es troba l'usuari, coneixent-ne també la seva localització en temps real.
Els resultats denoten que l'aplicació del 061 CatSalut Respon ha tingut una bona acollida entre la ciutadania amb més de 30.000 descàrregues registrades.